

ที่ ศธ ๐๕๒๔ / สถาบันเทคโนโลยีพระจอมเกล้าเจ้าคุณทหารลาดกระบัง

๑ ซอยฉลองกรุง ๑ เขตลาดกระบัง กรุงเทพ ฯ ๑๐๕๒๐

ธันวาคม ๒๕๖๑

เรื่อง รายงานการประเมินผลการควบคุมภายใน

เรียน ผู้ว่าการตรวจเงินแผ่นดิน

สิ่งที่ส่งมาด้วย หนังสือรับรองการประเมินผลการควบคุมภายใน (แบบ ปอ.๑) จำนวน ๑ ชุด

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. ๒๕๔๔ คณะกรรมการตรวจเงินแผ่นดิน ได้กำหนดมาตรฐานการควบคุมภายใน เพื่อให้หน่วยรับตรวจมีแนวทางในการจัดการวางระบบการควบคุมภายในให้เป็นไปอย่างมีประสิทธิภาพและประสิทธิผลอันจะส่งผลให้เกิดประโยชน์สูงสุดในการดำเนินงานและการใช้จ่ายเงิน และของประเทศชาติโดยรวม โดยในระเบียบ ข้อ ๖ กำหนดให้หน่วยงานภาครัฐประเมินการควบคุมภายใน แล้วรายงานต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบอย่างน้อยปีละ ๑ ครั้ง ภายใน ๙๐ วัน นับจากวันสิ้นปีงบประมาณ หรือปีปฏิทิน เพื่อปรับปรุงการควบคุมภายในให้มีประสิทธิภาพ เหมาะสมกับสภาพแวดล้อมและความเสี่ยงที่เปลี่ยนแปลงอยู่เสมอ นั้น

บัดนี้สถาบันเทคโนโลยีพระจอมเกล้าเจ้าคุณทหารลาดกระบัง ในฐานะหน่วยงานรับตรวจ ได้จัดทำรายงานการประเมินผลการควบคุมภายในสิ้นสุดวันที่ ๓๐ กันยายน ๒๕๖๑ เสร็จเรียบร้อยแล้ว ดังหนังสือรับรองการประเมินผลการควบคุมภายใน (แบบ ปอ.๑) ที่แนบมาพร้อมนี้

จึงเรียนมาเพื่อโปรดทราบ

ขอแสดงความนับถือ

(ศาสตราจารย์ ดร.สุชัชวีร์ สุวรรณสวัสดิ์)

อธิการบดี

สถาบันเทคโนโลยีพระจอมเกล้าเจ้าคุณทหารลาดกระบัง

สำนักงานอธิการบดี

สำนักงานบริหารยุทธศาสตร์

โทรศัพท์ ๐๒ ๓๒๙ ๘๑๓๓-๓๔

**แบบ ปอ.1**

**หนังสือรับรองการประเมินผลการควบคุมภายใน**

**เรียน คณะกรรมการตรวจเงินแผ่นดิน / คณะกรรมการตรวจสอบ**

สถาบันเทคโนโลยีพระจอมเกล้าเจ้าคุณทหารลาดกระบัง ได้ประเมินการควบคุมภายในสำหรับ ปีสิ้นสุด ณ วันที่ ๓๐ เดือนกันยายน พ.ศ. ๒๕๖๑ ด้วยวิธีการที่สถาบันเทคโนโลยีพระจอมเกล้าเจ้าคุณทหารลาดกระบังกำหนด โดยมีวัตถุประสงค์เพื่อสร้างความมั่นใจอย่างสมเหตุสมผลว่าการดำเนินงานจะบรรลุวัตถุประสงค์ของการควบคุมภายในด้านประสิทธิผลและประสิทธิภาพของการดำเนินงานและการใช้ทรัพยากรซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหาย การรั่วไหล การสิ้นเปลือง หรือการทุจริตด้านความเชื่อถือได้ของรายงานทางการเงิน การดำเนินงานและด้านการปฏิบัติตามกฎหมายระเบียบข้อบังคับ มติคณะรัฐมนตรีและนโยบาย ซึ่งรวมถึงระเบียบปฏิบัติของฝ่ายบริหาร

จากผลการประเมินดังกล่าวเห็นว่าการควบคุมภายในของสถาบันเทคโนโลยีพระจอมเกล้าเจ้าคุณทหารลาดกระบัง สำหรับปีสิ้นสุด ณ วันที่ ๓๐ เดือนกันยายน พ.ศ. ๒๕๖๑ เป็นไปตามระบบการควบคุมภายในที่กำหนดไว้ มีความเพียงพอและบรรลุวัตถุประสงค์ของการควบคุมภายในตามที่กล่าวในวรรคแรก

อนึ่ง การควบคุมภายในยังคงมีจุดอ่อนที่มีนัยสำคัญ ดังนี้

1. **ความเสี่ยงด้านกลยุทธ์**

**รับนักศึกษาไม่ได้ตามแผนที่กำหนด** สถาบันได้มีการดำเนินการเพื่อดึงดูดความสนใจของผู้เรียนสำหรับหลักสูตรที่ยังรับนักศึกษาไม่ได้ตามเป้าหมายที่กำหนด เช่น การเพิ่มช่องทางการประชาสัมพันธ์ และการปรับปรุงหลักสูตรให้สอดคล้องกับความต้องการของผู้เรียนและความต้องการของภาคอุตสาหกรรม เป็นต้น

1. **ความเสี่ยงด้านการเงิน**

**รายได้ไม่เป็นไปตามเป้าหมาย** เพื่อให้การหารายได้ของสถาบันเป็นไปตามเป้าหมายที่กำหนดไว้ สถาบันได้มีการจัดทำแผนการหารายได้ โดยได้มีการบริหาร/ปรับปรุงพื้นที่ภายในสถาบันให้สามารถหาผลประโยชน์ในรูปแบบต่างๆ โดยการดำเนินงานต้องสอดคล้องกับความต้องการของนักศึกษา และพันธกิจของสถาบัน

1. **ความเสี่ยงด้านการปฏิบัติงาน**

**เพิ่มผู้ตรวจสอบภายที่ผ่านเกณฑ์มาตรฐานมืออาชีพ** สถาบันได้มีการส่งนักตรวจสอบภายในของสถาบันเข้าฝึกอบรมหลักสูตรการตรวจสอบภายใน เพื่อให้สอบผ่านเกณฑ์มาตรฐานมืออาชีพ อันจะเป็นการยกระดับมาตรฐานการตรวจสอบภายในของสถาบันในอนาคตต่อไป

**ลายมือชื่อ**................................................................

(ศาสตราจารย์ ดร.สุชัชวีร์ สุวรรณสวัสดิ์)

**ตำแหน่ง**  อธิการบดี

**วันที่** ๒๘ **เดือน** ธันวาคม  **พ.ศ.** ๒๕๖๑

|  |  |
| --- | --- |
| logo%20(4) | **บันทึกข้อความ** |

**หน่วยงาน** สำนักงานอธิการบดี ส่วนประสานงานเพื่อการบริหารจัดการกลาง โทร. 2124

**ที่** ศธ. 0524.01(16)/  **วันที่**  ธันวาคม 2559

**เรื่อง** ขอส่ง (ร่าง)หนังสือรับรองการประเมินผลการควบคุมภายใน (แบบ ปอ.1), (ร่าง)รายงานผลการประเมินองค์ประกอบของการควบคุมภายใน(แบบ ปอ.2) (ร่าง)รายงานแผนการปรับปรุงการควบคุมภายใน(แบบ ปอ.3)

เรียน ผู้อำนวยการส่วนตรวจสอบ

ส่วนประสานงานเพื่อการบริหารจัดการกลาง ขอส่ง (ร่าง)หนังสือรับรองการประเมินผลการควบคุมภายใน (แบบ ปอ.1) สำหรับปีงบประมาณ 2559 สิ้นสุด ณ วันที่ 30 กันยายน พ.ศ.2559 (ร่าง)รายงานผลการประเมินองค์ประกอบของการควบคุมภายใน(แบบ ปอ.2) ณ วันที่ 30 เดือน กันยายน 2559 (ร่าง)รายงานแผนการปรับปรุงการควบคุมภายใน(แบบ ปอ.3)

จึงเรียนมาเพื่อพิจารณา

(อาจารย์ ดร.กมล เกียรติเรืองกมลา)

ผู้ช่วยอธิการบดีฝ่ายสารสนเทศและการเงิน

โดยสรุป ข้อมูลจาก รายงานการประเมินผลและการปรับปรุงการควบคุมภายใน แบบ ปย.2 ซึ่งประกอบด้วยหน่วยงานดังต่อไปนี้

01. คณะสถาปัตยกรรมศาสตร์

02. คณะวิทยาศาสตร์

03. คณะเทคโนโลยีการเกษตร

04. คณะอุตสาหกรรมเกษตร

05. วิทยาเขตชุมพรเขตรอุดมศักดิ์

06. วิทยาลัยนวัตกรรมการผลิตขั้นสูง

07. คณะการบริหารและจัดการ

08. สำนักบริการคอมพิวเตอร์

09. สำนักบริหารงานวิจัยและนวัตกรรม

10. สำนักวิชาศึกษาทั่วไป

11. ส่วนประสานงานเพื่อการบริหารจัดการกลาง

12. ส่วนบริหารงานทั่วไป

13. ส่วนสารนิเทศและประชาสัมพันธ์

14. ส่วนพัสดุ

15. ส่วนประกันคุณภาพการศึกษา

16. ส่วนวิเทศสัมพันธ์

17. ส่วนกิจการนักศึกษา

18. ส่วนนิติการ

ทั้งนี้ได้แนบ ซีดี ข้อมูลรายงานการประเมินผลและการปรับปรุงการควบคุมภายใน แบบ ปย.2 มาพร้อมกันนี้